ข้อบัญญัติตำบลหนองบุนนากข้อบัญญัติตำบลหนองบุนนากเรื่อง การขุดดินและถมดินพ.ศ. ๒๕๔๘[๑] โดยที่เป็นการสมควรให้มีข้อบัญญัติตำบลว่าด้วยการขุดดินและถมดินพ.ศ. ๒๕๔๘ซึ่งออกข้อบัญญัตินี้มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งตามมาตรา ๒๙ ประกอบมาตรา ๓๑ ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมายอาศัยอำนาจตามความในมาตรา๗๑ แห่งพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ แก้ไขเพิ่มเติม(ฉบับที่ ๕) พ.ศ. ๒๕๔๖ และมาตรา ๗ แห่งพระราชบัญญัติการขุดดินและถมดิน พ.ศ. ๒๕๔๓จึงบัญญัติโดยความเห็นชอบของสภาองค์การบริหารส่วนตำบลหนองบุนนากและนายอำเภอหนองบุญมากให้ออกข้อบัญญัติไว้ดังนี้ข้อ ๑ ข้อบัญญัตินี้เรียกว่า ข้อบัญญัติตำบลหนองบุนนากเรื่อง การขุดดินและถมดิน พ.ศ. ๒๕๔๘ข้อ ๒ ข้อบัญญัตินี้ให้ใช้บังคับเมื่อพ้นกำหนดหกสิบวันนับแต่วันที่ประกาศโดยเปิดเผยณ ที่ทำการองค์การบริหารส่วนตำบลหนองบุนนากและที่ทำการผู้ใหญ่บ้านในเขตตำบลหนองบุนนากข้อ ๓ ข้อบัญญัตินี้ให้ใช้บังคับในเขตพื้นที่ตำบลหนองบุนนากข้อ ๔ ในข้อบัญญัตินี้ดิน หมายความรวมถึง หิน กรวด หรือทรายและอินทรียวัตถุต่าง ๆ ที่เจือปนกับดินพื้นดิน หมายความว่าพื้นผิวของที่ดินที่เป็นอยู่ตามสภาพธรรมชาติขุดดิน หมายความว่ากระทำแก่พื้นดินเพื่อนำดินขึ้นจากพื้นดิน หรือทำให้พื้นดินเป็นบ่อดินบ่อดิน หมายความว่า แอ่ง บ่อ สระหรือช่องว่างใต้พื้นดินที่เกิดจากการขุดดินถมดิน หมายความว่า การกระทำใด ๆ ต่อดินหรือพื้นดินเพื่อให้ระดับดินสูงขึ้นจากเดิมเนินดิน หมายความว่าดินที่สูงขึ้นกว่าระดับพื้นดินโดยการถมดินแผนผังบริเวณ หมายความว่า แผนที่แสดงสภาพของที่ดินที่ตั้งและขอบเขตของที่ดินที่จะขุดหรือถมดิน รวมทั้งที่ดินและสิ่งปลูกสร้างที่อยู่ข้างเคียงรายการ หมายความว่าข้อความชี้แจงรายละเอียดเกี่ยวกับชนิดของดิน ความลึกของบ่อดินที่จะขุดดินหรือความสูงของเนินดินที่จะถมดิน ความลาดเอียงของบ่อดินหรือเนินดินระยะห่างจากขอบบ่อดินหรือเนินดินถึงที่ดินหรือสิ่งปลูกสร้างของบุคคลอื่น วิธีการป้องกันการพังทลายของดินหรือสิ่งปลูกสร้างและวิธีการในการขุดดินหรือถมดินเจ้าพนักงานท้องถิ่น หมายความว่านายกองค์การบริหารส่วนตำบลหนองบุนนากพนักงานเจ้าหน้าที่ หมายความว่าผู้ซึ่งเจ้าพนักงานท้องถิ่นแต่งตั้งปฏิบัติตามข้อบัญญัตินี้ข้อ ๕ ข้อบัญญัตินี้มิให้ใช้บังคับแก่การขุดดินและถมดินซึ่งกระทำได้โดยอาศัยอำนาจตามกฎหมายอื่นที่ได้กำหนดมาตรการในการป้องกันภัยอันตรายไว้ตามกฎหมายนั้นแล้วข้อ ๖ เพื่อประโยชน์ในการป้องกันการพังทลายของดินหรือสิ่งปลูกสร้างตลอดจนการอื่นที่จำเป็นเพื่อปฏิบัติตามข้อบัญญัตินี้ ให้พนักงานท้องถิ่นมีอำนาจออกประกาศกำหนด(๑)บริเวณห้ามขุดดินหรือถมดิน(๒)ความสัมพันธ์หรือความลาดเอียงของบ่อดินหรือเนินดินตามชนิดของดิน ทั้งนี้ ระยะดิ่งต่อระยะราบไม่น้อยกว่า ๑ต่อ ๒ ของความลึก และขนาดของบ่อดินที่จะขุดดิน ความสูงและพื้นที่ของเนินดินที่จะถมดิน และระยะห่างจากขอบบ่อดินหรือเนินดินถึงเขตที่ดินหรือสิ่งปลูกสร้างของบุคคลอื่น(๓)วิธีการป้องกันการพังทลายของดินหรือสิ่งปลูกสร้าง(๔)วิธีการให้ความคุ้มครอง และความปลอดภัยแก่บุคคลภายนอก(๕)หลักเกณฑ์ วิธีการ และเงื่อนไขอื่นในการขุดดินหรือถมดินข้อ ๗ ให้เจ้าพนักงานท้องถิ่นมีอำนาจออกคำสั่งยกเว้น ผ่อนผันระงับหรือกำหนดเงื่อนไขในการปฏิบัติตามข้อบัญญัติตามที่เห็นสมควรได้ ในกรณี(๑)การขุดดินถมดินของหน่วยงานราชการหรือราชการส่วนท้องถิ่นที่ใช้ในราชการหรือเพื่อสาธารณประโยชน์(๒)การขุดดิน ถมดินภายในศาสนสถานเพื่อศาสนประโยชน์(๓)การขุดดินถมดินขององค์การระหว่างประเทศหรือของหน่วยงานที่จัดตั้งขึ้นตามความตกลงระหว่างรัฐบาลไทยกับรัฐบาลต่างประเทศ(๔)การขุดดิน ถมดินขององค์การของรัฐที่จัดตั้งขึ้นตามกฎหมายที่ใช้ในกิจการขององค์การหรือใช้เพื่อสาธารณประโยชน์หมวด ๒การขุดดิน ข้อ ๘ ผู้ใดประสงค์จะทำการขุดดินโดยมีความลึกจากระดับพื้นดินเกิน๓ เมตรหรือมีพื้นที่ปากบ่อดินเกิน ๘๐๐ ตารางเมตรให้แจ้งต่อเจ้าพนักงานท้องถิ่นตามแบบที่เจ้าพนักงานท้องถิ่นกำหนดโดยยื่นเอกสารแจ้งข้อมูลดังต่อไปนี้แผนผังบริเวณที่ประสงค์จะทำการขุดดิน(๑)แผนผังแสดงเขตที่ดินและที่ดินบริเวณข้างเคียง(๒)รายการที่กำหนดไว้ในประกาศที่ออกตามข้อ ๖(๓)วิธีการขุดดินและขนดิน(๔)ระยะเวลาทำการขุดดิน(๕)ที่ตั้งสำนักงานของผู้แจ้ง(๖)ภาระผูกพันต่าง ๆ ที่บุคคลอื่นมีส่วนได้เสียเกี่ยวกับที่ดินที่จะทำการขุดดิน(๗)เอกสารและรายละเอียดอื่น ๆ ที่เจ้าพนักงานท้องถิ่นกำหนดถ้าผู้แจ้งได้ดำเนินการตามที่ระบุไว้ในวรรคหนึ่งโดยถูกต้องแล้วให้เจ้าพนักงานท้องถิ่นออกใบรับแจ้งตามแบบที่เจ้าพนักงานท้องถิ่นกำหนดเพื่อเป็นหลักฐานการแจ้งให้แก่ผู้นั้นภายในเจ็ดวันนับแต่วันที่ได้รับแจ้งและให้ผู้รับแจ้งเริ่มต้นทำการขุดดินตามที่แจ้งไว้ได้ตั้งแต่วันที่ได้รับใบรับแจ้งถ้าการแจ้งเป็นไปโดยไม่ถูกต้องให้เจ้าพนักงานท้องถิ่นแจ้งให้แก้ไขให้ถูกต้องถ้าผู้แจ้งไม่แก้ไขให้ถูกต้องให้เจ้าพนักงานท้องถิ่นมีอำนาจออกคำสั่งในการแจ้งตามวรรคหนึ่งเป็นอันสิ้นผลถ้าผู้แจ้งได้แก้ไขให้ถูกต้องตามวรรคสามให้เจ้าพนักงานท้องถิ่นออกใบรับแจ้งให้แก่ผู้แจ้งภายในสามวันนับแต่วันที่ได้รับแจ้งที่ถูกต้องผู้ได้รับใบรับแจ้งต้องเสียค่าธรรมเนียมและค่าใช้จ่ายตามที่กำหนดข้อ ๙ ค่าธรรมเนียมและค่าใช้จ่ายที่เก็บได้ตามข้อ๘ วรรคห้าให้เป็นรายได้ขององค์การบริหารส่วนตำบลหนองบุนนากข้อ ๑๐ ในระหว่างการขุดดิน ผู้ขุดดินตามข้อ ๘ต้องเก็บใบรับแจ้ง แผนผังบริเวณและรายการไว้ในสถานที่ขุดดินชุดหนึ่งและพร้อมที่จะให้พนักงานเจ้าหน้าที่ได้ตรวจดูได้ข้อ ๑๑ ผู้ขุดดินตามข้อ ๘ต้องทำการขุดดินให้ถูกต้องตามประกาศที่ออกตามข้อ ๖ข้อ ๑๒ ผู้ขุดดินตามข้อ ๘ต้องควบคุมลูกจ้างหรือตัวแทนให้ปฏิบัติตามข้อ ๑๑และต้องรับผิดในการกระทำของลูกจ้างหรือตัวแทนซึ่งได้กระทำในทางการที่จ้างหรือตามที่ได้รับมอบหมายข้อ ๑๓ การได้รับใบรับแจ้งจากพนักงานท้องถิ่นตามข้อ๘ ไม่เป็นเหตุคุ้มครองการขุดดินที่ได้ก่อให้เกิดความเสียหายต่อทรัพย์สินของบุคคลหรือต่อสภาพแวดล้อมผู้ขุดดินไม่ว่าจะเป็นเจ้าของที่ดินผู้ครอบครองที่ดินลูกจ้างหรือตัวแทนต้องรับผิดชดใช้ค่าสินไหมทดแทนเพื่อการนั้นเว้นแต่จะมีเหตุที่ไม่ต้องรับผิดตามกฎหมายข้อ ๑๔ การขุดบ่อน้ำใช้ที่มีพื้นที่ปากบ่อไม่เกิน๘๐๐ ตารางเมตร ผู้ขุดดินไม่ต้องแจ้งต่อเจ้าพนักงานท้องถิ่นในการนี้ไม่รวมถึงการขุดบ่อบาดาลตามพระราชบัญญัติน้ำบาดาลพ.ศ. ๒๕๒๐ข้อ ๑๕ การขุดดินโดยมีความลึกจากระดับพื้นดินไม่เกิน๓ เมตร เมื่อจะขุดใกล้แนวเขตที่ดินของผู้อื่นในระยะน้อยกว่า ๒ เท่าของความลึกของบ่อดินที่จะขุดดินต้องจัดการป้องกันการพังทลายของดินตามวิสัยที่ควรกระทำข้อ ๑๖ ในการขุดดินถ้าพบโบราณวัตถุ ศิลปวัตถุซากดึกดำบรรพ์หรือแร่ที่มีคุณค่าทางเศรษฐกิจหรือทางการศึกษาในด้านธรณีวิทยาให้ผู้ขุดดินตามข้อ ๘ข้อ ๑๔ หรือข้อ ๑๕ หยุดการขุดดิน ในบริเวณนั้นไว้ก่อนแล้วรายงานให้เจ้าพนักงานท้องถิ่นทราบภายใน๓ วันนับแต่วันที่พบและให้เจ้าพนักงานท้องถิ่นแจ้งให้นายอำเภอทราบโดยด่วนในกรณีเช่นนี้ผู้ขุดดินปฏิบัติการให้เป็นไปตามกฎหมายว่าด้วยการนั้นหมวด ๓การถมดิน ข้อ ๑๗ ผู้ใดประสงค์จะทำการถมดินโดยมีความสูงของเนินดินเกินกว่าระดับที่ดินต่างเจ้าของที่อยู่ข้างเคียงต้องแจ้งต่อเจ้าพนักงานท้องถิ่นตามแบบที่เจ้าพนักงานท้องถิ่นและต้องจัดให้มีการระบายน้ำเพียงพอที่จะไม่ก่อให้เกิดความเดือดร้อนแก่เจ้าของที่ดินที่อยู่ข้างเคียงหรือบุคคลอื่นในการถมดินตามวรรคหนึ่งเจ้าพนักงานท้องถิ่นมีอำนาจกำหนดความสูงของเนินดินตามสภาพพื้นที่เพื่อไม่ให้เกิดความเสียหายต่อทรัพย์สินหรือได้รับความเดือดร้อนแก่บุคคลอื่นตามข้อ๖ ได้ถ้าผู้แจ้งได้ดำเนินการตามที่ระบุไว้ในวรรคสามโดยถูกต้องแล้วให้เจ้าพนักงานท้องถิ่นออกใบรับแจ้งตามแบบที่เจ้าพนักงานท้องถิ่นกำหนดเพื่อเป็นหลักฐานการแจ้งให้แก่ผู้นั้นภายใน๗วันนับแต่วันที่ได้รับแจ้งและให้ผู้แจ้งเริ่มต้นทำการถมดินตามที่ได้แจ้งไว้ตั้งแต่วันที่ได้รับใบรับแจ้งนำบทบัญญัติในข้อ๘ วรรคสาม วรรคสี่ และวรรคห้า ข้อ ๙ ข้อ ๑๐ และข้อ ๑๓ มาใช้บังคับโดยอนุโลมข้อ ๑๘ ผู้ถมดินตามข้อ ๑๗ต้องทำการถมดินให้ถูกต้องตามประกาศที่ออกในข้อ ๖ข้อ ๑๙ ผู้ถมดินตามข้อ ๑๗ต้องควบคุมลูกจ้างหรือตัวแทนให้ปฏิบัติตามข้อ ๑๘และต้องรับผิดในการกระทำของลูกจ้างหรือตัวแทนซึ่งได้รับกระทำการทางการที่จ้างหรือได้รับมอบหมายหมวด ๔พนักงานเจ้าหน้าที่ ข้อ ๒๐ ผู้ได้รับความเสียหายหรือมีเหตุอันควรเชื่อได้ว่าอาจได้รับความเสียหายจากการขุดดินหรือถมดินอันไม่ปฏิบัติตามข้อ ๑๑ ข้อ ๑๕ หรือข้อ ๑๘มีสิทธิร้องขอให้เจ้าพนักงานท้องถิ่นสั่งให้หยุดการถมดินหรือขุดดินนั้นได้เมื่อได้รับคำขอตามวรรคหนึ่งให้เจ้าพนักงานท้องถิ่นสั่งให้พนักงานเจ้าหน้าที่เข้าไปตรวจสอบสถานที่ขุดดินหรือถมดินและรายงานต่อเจ้าพนักงานท้องถิ่นถ้าเจ้าพนักงานท้องถิ่นเห็นว่าความเสียหายได้เกิดขึ้นหรืออาจเกิดขึ้นจากการขุดดินหรือถมดินขึ้นนั้นให้มีอำนาจออกคำสั่งเป็นหนังสือให้ผู้ขุดดิน ผู้ถมดินหรือเจ้าของที่ดินหยุดการขุดดินหรือถมดินหรือจัดการป้องกันความเสียหายที่อาจเกิดขึ้นหรือจัดการแก้ไขการขุดดินหรือถมดินนั้นตามที่เห็นสมควรเจ้าพนักงานท้องถิ่นในข้อนี้ให้หมายความรวมถึงผู้ซึ่งเจ้าพนักงานท้องถิ่นมอบหมายด้วยข้อ ๒๑ เจ้าพนักงานเจ้าหน้าที่มีอำนาจเข้าไปตรวจสอบสถานที่ที่มีการขุดดินหรือถมดินตามข้อ๑๗ ว่าได้ปฏิบัติตามข้อบัญญัติหรือประกาศที่ออกตามข้อบัญญัติหรือไม่ ทั้งนี้ในระหว่างเวลาพระอาทิตย์ขึ้นถึงพระอาทิตย์ตกหรือในระหว่างเวลาทำการ และให้ผู้ขุดดินผู้ถมดินหรือตัวแทนหรือเจ้าของที่ดินอำนวยความสะดวกตามสมควรข้อ ๒๒ ในกรณีที่พนักงานเจ้าหน้าที่เห็นว่าการขุดดินหรือการถมดินได้ก่อหรืออาจก่อให้เกิดความเสียหายต่อทรัพย์สินของบุคคลอื่นให้พนักงานเจ้าหน้าที่รายงานต่อเจ้าพนักงานท้องถิ่นให้มีคำสั่งให้ผู้ขุดดินผู้ถมดิน หรือเจ้าของที่ดินหยุดการขุดดินหรือการถมดิน หรือจัดการป้องกันการเสียหายที่อาจเกิดขึ้นหรือจัดการแก้ไขการขุดดินหรือการถมดินนั้น แล้วแต่กรณีและให้เจ้าพนักงานท้องถิ่นมีอำนาจออกคำสั่งเป็นหนังสือตามที่เห็นว่าจำเป็นเพื่อป้องกันหรือระงับความเสียหายนั้นได้หมวด ๕บทกำหนดโทษ ข้อ ๒๖ ผู้ใดทำการขุดดินตามข้อ ๘ หรือทำการถมดินตามข้อ๑๗ วรรคสามโดยไม่ได้รับใบรับแจ้งจากเจ้าพนักงานท้องถิ่นตามข้อ ๘ วรรคสอง หรือข้อ๑๗ วรรคสี่ แล้วแต่กรณี ต้องระวางโทษปรับไม่เกินหนึ่งพันบาทข้อ ๒๗ ผู้ใดไม่ปฏิบัติตามข้อ ๑๑ ข้อ ๑๕ ข้อ ๑๗และข้อ ๑๘ วรรคหนึ่ง ต้องระวางโทษปรับหนึ่งพันบาทข้อ ๒๘ ผู้ใดขัดขวางหรือไม่อำนวยความสะดวกตามสมควรแก่พนักงานเจ้าหน้าที่ในการปฏิบัติตามข้อ๒๑ ต้องระวางโทษปรับไม่เกินหนึ่งพันบาทข้อ ๒๙ ผู้ขุดดินผู้ใดไม่ปฏิบัติตามข้อ ๑๖ต้องระวางโทษปรับไม่เกินหนึ่งพันบาทข้อ ๓๐ ผู้ใดได้รับคำสั่งของเจ้าพนักงานท้องถิ่นให้หยุดการขุดดินหรือการถมดินตามข้อ๒๐ วรรคสอง หรือข้อ ๒๒ ไม่ปฏิบัติตามคำสั่งนั้นต้องระวางโทษปรับไม่เกินหนึ่งพันบาทและปรับเป็นรายวันอีกวันละไม่เกินห้าร้อยบาท ตลอดเวลาที่ไม่ปฏิบัติตามข้อ ๓๑ บรรดาความผิดตามข้อบัญญัตินี้นอกจากให้เจ้าพนักงานท้องถิ่นหรือผู้ซึ่งเจ้าพนักงานท้องถิ่นมอบหมายมีอำนาจเปรียบเทียบปรับผู้ต้องหาได้เมื่อผู้ต้องหาได้ชำระค่าปรับตามจำนวนที่เปรียบเทียบภายในสามสิบวันแล้วให้ถือว่าคดีเลิกกันตามประมวลกฎหมายวิธีพิจารณาความอาญาข้อ ๓๒ ในกรณีที่ห้างหุ้นส่วนบริษัทหรือนิติบุคคลอื่นกระทำความผิดตามข้อบัญญัตินี้กรรมการ ผู้จัดการหรือบุคคลใดซึ่งได้รับผิดชอบในการกระทำอันเป็นความผิดนั้นต้องระวางโทษตามที่บัญญัติไว้สำหรับความผิดนั้นๆ ด้วยเว้นแต่จะพิสูจน์ได้ว่าการกระทำนั้นได้กระทำโดยตนมิได้รู้เห็นหรือยินยอมด้วยข้อ ๓๓ ในกรณีที่มีการกระทำความผิดตามข้อบัญญัตินี้ให้ถือว่าเจ้าของอสังหาริมทรัพย์ที่อยู่ใกล้ชิดหรือติดต่อกับที่ดินที่มีการกระทำความผิดเกิดขึ้นและได้รับความเสียหายเนื่องจากการกระทำความผิดนั้น เป็นผู้เสียหายตามกฎหมายว่าด้วยวิธีพิจารณาความอาญาข้อ ๓๔ ให้นายกองค์การบริหารส่วนตำบลหนองบุนนากรักษาการตามข้อบัญญัตินี้ประกาศ ณ วันที่ ๔มีนาคม พ.ศ. ๒๕๔๘ผานิต นิราชสูงเนินนายกองค์การบริหารส่วนตำบลหนองบุนนาก[เอกสารแนบท้าย]๑.อัตราค่าธรรมเนียม(ดูข้อมูลจากภาพกฎหมาย)ปริยานุช/จัดทำ๑๔ พฤษภาคม ๒๕๕๒รชณัฐ/ปรับปรุง๑๖ มิถุนายน ๒๕๕๙[๑] ราชกิจจานุเบกษาเล่ม ๑๒๖/ตอนพิเศษ ๖๖ ง/หน้า ๔๕/๔ พฤษภาคม ๒๕๕๒